**د کانونو حقوقي کارپوه**

**د دندې موخه:** د کانونو په برخه کې د قراردادونو او جوازونو تنظیم، ترتیب، څېړنه، تحلیل او د منازعاتو د حل په موخه حقوقي مشورې وړاندې کول.

**دندې او مسوولیتونه**

* ټاکل شویو موخو ته د رسېدو لپاره د امریت له کاري پلان سره سم د میاشتني، ربعوار او کلني پلان طرحه او ترتیب
* د کانونو د قانونو او مقرراتو، مصوبو د پرېکړو او د اسلامي امارت د رهبرۍ مقام د هدایاتو په نظر کې نیولو سره د کانونو د قراردادونو او جوازونو حقوقي ارزونه
* د کانونو په برخه کې ذیصلاح مراجعو ته د منازعاتو د حل، تطبیق او انتخاب په موخه د حاکمو قوانینو او اصولو په رڼا کې د حقوقي مشورو وړاندې کول
* د حقوقي قضیو په چارو، څېړنه او ارزونه کې د بېطرفۍ اصل مراعتول
* د حرفوي، کوچني او ستر مقیاسونو د قراردادونو او جوازونو په تنظیم، تمدید، تعلیق، لغو او ترتیب کې حقوقي مشورې وړاندې کول
* د ذیصلاح ادارو اړوند پالیسیو، اجرایوي او تقنیني اسنادو د طرحو په هکله د حقوقي تحلیل او ارزونې تر سره کول.
* اړوند امریت ته د میاشتنيو، ربعوار او کلنيو کړنو راپور شریکول
* نورې اړوند دندې تر سره کول چې د اصولو او مقرراتو مطابق د ذیصلاح مقام لخوا سپارل کېږي

خپله سي وي او اړوند اسناد مو لاندې ایمیل ادرس ته راولیږئ

hr@dpmea.gov.af